ประกาศกรมประมงเรื่องกำหนดพื้นที่และระยะเวลาฤดูสัตว์น้ำมีไข่ วางไข่ เลี้ยงตัวอ่อนในที่จับสัตว์น้ำบางส่วนของจังหวัดประจวบคีรีขันธ์เพชรบุรี สมุทรสงคราม สมุทรสาครกรุงเทพมหานครสมุทรปราการ ฉะเชิงเทรา และชลบุรีพ.ศ. ๒๕๖๑ โดยที่ข้อมูลทางวิชาการพบว่าบริเวณทะเลอ่าวไทยตอนในหรืออ่าวไทยรูปตัวก ในพื้นที่บางส่วนของจังหวัดประจวบคีรีขันธ์ เพชรบุรี สมุทรสงคราม สมุทรสาครกรุงเทพมหานคร สมุทรปราการ ฉะเชิงเทรา และชลบุรีเป็นแหล่งซึ่งสัตว์น้ำบางชนิดมีไข่ วางไข่และเลี้ยงตัวอ่อนในช่วงระยะเวลาตั้งแต่เดือนมิถุนายนถึงเดือนกันยายนของทุกปีดังนั้นเพื่อการอนุรักษ์และบริหารจัดการให้เกิดความสมดุลทางธรรมชาติและรักษาทรัพยากรสัตว์น้ำและระบบนิเวศไว้อย่างยั่งยืนอาศัยอำนาจตามความในมาตรา ๗๐ แห่งพระราชกำหนดการประมง พ.ศ. ๒๕๕๘ซึ่งแก้ไขเพิ่มเติมโดยพระราชกำหนดการประมง (ฉบับที่ ๒) พ.ศ. ๒๕๖๐อธิบดีกรมประมงออกประกาศไว้ ดังต่อไปนี้ข้อ ๑ ภายในระยะเวลาตั้งแต่วันที่๑๕ มิถุนายน ถึง ๑๕ สิงหาคม ของทุกปี ห้ามมิให้ผู้ใดทำการประมงในที่จับสัตว์น้ำในทะเลอ่าวไทยตอนในฝั่งตะวันตกพื้นที่บางส่วนของจังหวัดประจวบคีรีขันธ์เพชรบุรี สมุทรสงคราม และสมุทรสาคร บริเวณที่กำหนดขอบเขตโดยเส้นตรงซึ่งเชื่อมจุดพิกัดจากจุดหมายเลข๑ อำเภอหัวหิน จังหวัดประจวบคีรีขันธ์ ถึงจุดหมายเลข ๓ อำเภอเมืองสมุทรสาคร จังหวัดสมุทรสาครดังนี้จุดหมายเลข๑ ละติจูด ๑๒ องศา ๓๖ ลิปดา ๐๐ ฟิลิปดาเหนือ ลองจิจูด ๙๙ องศา ๕๗ ลิปดา ๒๐.๐๐๐ฟิลิปดาตะวันออกจุดหมายเลข๒ ละติจูด ๑๒ องศา ๓๖ ลิปดา ๐๐ ฟิลิปดาเหนือ ลองจิจูด ๑๐๐ องศา ๑๕ ลิปดา ๐๐ฟิลิปดาตะวันออกจุดหมายเลข๓ ละติจูด ๑๓ องศา ๒๘ ลิปดา ๓๔.๒๕๗ ฟิลิปดาเหนือ ลองจิจูด ๑๐๐ องศา ๑๕ ลิปดา ๐๐ฟิลิปดาตะวันออกดังปรากฏรายละเอียดตามแผนที่ท้ายประกาศนี้ข้อ ๒ ภายในระยะเวลาตั้งแต่วันที่ ๑ สิงหาคม ถึง ๓๐กันยายน ของทุกปีห้ามมิให้ผู้ใดทำการประมงในที่จับสัตว์น้ำในทะเลอ่าวไทยตอนในด้านเหนือพื้นที่บางส่วนของจังหวัดสมุทรสาครกรุงเทพมหานคร สมุทรปราการ ฉะเชิงเทรา และชลบุรีบริเวณที่กำหนดขอบเขตโดยเส้นตรงซึ่งเชื่อมจุดพิกัดจุดหมายเลข ๓อำเภอเมืองสมุทรสาคร จังหวัดสมุทรสาคร ถึงจุดหมายเลข ๗ อำเภอศรีราชา จังหวัดชลบุรีดังนี้จุดหมายเลข๓ ละติจูด ๑๓ องศา ๒๘ ลิปดา ๓๔.๒๕๗ ฟิลิปดาเหนือ ลองจิจูด ๑๐๐ องศา ๑๕ ลิปดา ๐๐ฟิลิปดาตะวันออกจุดหมายเลข๔ ละติจูด ๑๓ องศา ๑๗ ลิปดา ๐๐ ฟิลิปดาเหนือ ลองจิจูด ๑๐๐ องศา ๑๕ ลิปดา ๐๐ฟิลิปดาตะวันออกจุดหมายเลข๕ ละติจูด ๑๓ องศา ๑๗ ลิปดา ๐๐ ฟิลิปดาเหนือ ลองจิจูด ๑๐๐ องศา ๔๕ ลิปดา ๐๐ฟิลิปดาตะวันออกจุดหมายเลข๖ ละติจูด ๑๓ องศา ๑๓ ลิปดา ๐๐ ฟิลิปดาเหนือ ลองจิจูด ๑๐๐ องศา ๔๕ ลิปดา ๐๐ฟิลิปดาตะวันออกจุดหมายเลข๗ ละติจูด ๑๓ องศา ๑๓ ลิปดา ๐๐ ฟิลิปดาเหนือ ลองจิจูด ๑๐๐ องศา ๕๖ ลิปดา ๑๐.๕๖๐ฟิลิปดาตะวันออกดังปรากฏรายละเอียดตามแผนที่ท้ายประกาศนี้ข้อ ๓ ความในข้อ ๑ และข้อ ๒มิให้ใช้บังคับกรณีการทำการประมงโดยใช้เครื่องมือวิธีการทำการประมงและปฏิบัติตามเงื่อนไขดังนี้(๑)เครื่องมืออวนลากแผ่นตะเฆ่ใช้ประกอบกับเรือกลลำเดียวขนาดต่ำกว่า ๒๐ ตันกรอส และทำการประมงในเวลากลางคืนนอกเขตทะเลชายฝั่ง(๒) เครื่องมืออวนติดตาปลาที่ใช้ประกอบเรือกลที่มีขนาดต่ำกว่า ๑๐ ตันกรอสและมีช่องตาอวนตั้งแต่ ๕ เซนติเมตรขึ้นไป ความยาวอวนไม่เกิน ๒,๐๐๐ เมตร ต่อเรือประมง ๑ ลำ และมิได้ทำการประมงโดยวิธีล้อมติดหรือวิธีอื่นใดที่คล้ายคลึงกัน(๓) เครื่องมืออวนติดตาชนิด อวนปู อวนกุ้ง อวนหมึก(๔) เครื่องมืออวนครอบ อวนช้อน หรืออวนยกหมึกที่ใช้ประกอบกับเครื่องกำเนิดไฟฟ้า (เครื่องปั่นไฟ)ทำการประมงนอกเขตทะเลชายฝั่ง(๕) ลอบปูที่มีขนาดตาอวนโดยรอบตั้งแต่ ๒.๕ นิ้วขึ้นไปใช้ทำการประมงไม่เกิน ๓๐๐ ลูก ต่อเรือประมง ๑ ลำ ทำการประมงในเขตทะเลชายฝั่ง(๖) ลอบปูที่มีขนาดช่องตาท้องลอบตั้งแต่ ๒.๕ นิ้วขึ้นไปทำการประมงนอกเขตทะเลชายฝั่ง(๗) ลอบหมึกทุกชนิด(๘) ซั้งทุกชนิดที่ใช้ประกอบทำการประมงพื้นบ้านในเขตทะเลชายฝั่ง(๙) คราดหอยโดยต้องปฏิบัติตามประกาศกระทรวงเกษตรและสหกรณ์ที่ออกตามความในมาตรา ๗๑ (๑) แห่งพระราชกำหนดการประมง พ.ศ. ๒๕๕๘(๑๐) อวนรุนเคยโดยต้องปฏิบัติตามประกาศกระทรวงเกษตรและสหกรณ์ที่ออกตามความในมาตรา ๖๘แห่งพระราชกำหนดการประมง พ.ศ. ๒๕๕๘(๑๑) จั่น ยอ แร้ว สวิง แห เบ็ด สับปะนก ขอ ลอบ ฉมวก(๑๒) เครื่องมืออื่นใดที่ไม่ใช้ประกอบเรือกลขณะทำการประมง(๑๓) การใช้เรือประมงที่มีขนาดต่ำกว่า ๑๐ ตันกรอสที่ใช้เครื่องยนต์มีกำลังแรงม้าไม่ถึง ๒๘๐ แรงม้า โดยใช้เครื่องมือทำการประมงที่มิใช่เครื่องมือทำการประมงบางประเภทที่ถูกกำหนดเป็นประมงพาณิชย์ตามประกาศกระทรวงเกษตรและสหกรณ์ที่ออกตามความในมาตรา๕ แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติมและต้องมิใช่การใช้เครื่องมือทำการประมงอวนครอบ อวนช้อน หรืออวนยกปลากะตักที่ใช้ประกอบเครื่องกำเนิดไฟฟ้า (เครื่องปั่นไฟ)รวมทั้งเครื่องมือทำการประมงที่ห้ามตามประกาศกระทรวงเกษตรและสหกรณ์ที่ออกตามความในมาตรา ๗๑ (๑) แห่งพระราชกำหนดการประมงพ.ศ. ๒๕๕๘การใช้เครื่องมือใน(๒) (๓) (๔) (๕) (๖) และ (๗) จะต้องปฏิบัติตามประกาศกระทรวงเกษตรและสหกรณ์ที่ออกตามความในมาตรา ๗๑ (๑) แห่งพระราชกำหนดการประมงพ.ศ. ๒๕๕๘ทั้งนี้เครื่องมือทำการประมงที่ใช้ทำการประมงตามวรรคหนึ่งต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ มาตรา ๖๙ หรือมาตรา ๗๑ (๑) แห่งพระราชกำหนดการประมง พ.ศ. ๒๕๕๘และที่แก้ไขเพิ่มเติมข้อ ๔ ความในประกาศนี้มิให้ใช้บังคับแก่การทำการประมงเพื่อประโยชน์ทางวิชาการและได้รับอนุญาตเป็นหนังสือจากอธิบดีกรมประมงข้อ ๕[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๕ มิถุนายน พ.ศ.๒๕๖๑อดิศร พร้อมเทพอธิบดีกรมประมง[เอกสารแนบท้าย]๑. แผนที่ท้ายประกาศกรมประมง กำหนดพื้นที่และระยะเวลาฤดูสัตว์น้ำมีไข่วางไข่ เลี้ยงตัวอ่อน ในที่จับสัตว์น้ำบางส่วนของจังหวัดประจวบคีรีขันธ์ เพชรบุรีสมุทรสงคราม สมุทรสาคร กรุงเทพมหานคร สมุทรปราการ ฉะเชิงเทรา และชลบุรี พ.ศ. ๒๕๖๑(ดูข้อมูลจากภาพกฎหมาย)ปวันวิทย์/จัดทำ๒กรกฎาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๒๙ ง/หน้า ๗/๖ มิถุนายน ๒๕๖๑